《游叶乐山山庄 其二》
明代·谭大初

懒从紫陌逐尘红，却爱山庄一水通。药圃三春肥谷雨，杏林六月饱松风。

竹阴深处诗怀逸，酒兴浓时俗虑空。自古鹿门真大隐，年来谁解觅遗踪。

作者简介：谭大初，字宗元，号次川。始兴人。明世宗嘉靖十七年（一五三八）进士。初授工部主事，历官至南京户部尚书。尝力荐海瑞。卒年七十五。著有《次州存稿》。《明史》卷二○一、清温汝能《粤东诗海》卷二四等有传。